
11-26/DEC-00033. Adierazpen instituzionala, zeinaren bidez Nafarroako Parlamentuak bere atsekabea adierazten baitu Venezuelan izandako lurrikara bikoitzaren ondorio izugarriengatik
Eledunen Batzarrak onetsi du
Nafarroako Parlamentuko Eledunen Batzarrak, 2026ko ekainaren 29an egindako bilkuran, honako adierazpen hau onetsi zuen:
“1. Nafarroako Parlamentuak bere atsekabea adierazten du joan den asteazkenean Venezuelaren iparraldean izandako lurrikara bikoitz horren ondorio izugarriak dierla-eta, bere babes guztia helarazten die biktimen familiartekoei, eta hondamendi horrek zauritutakoak eta ukitutakoak laster eta erabat sendatuko direla espero du.
2. Nafarroako Parlamentuak bat egiten du Venezuelaren minarekin, zeinak bere egunerokoa hautsita ikusi baitu naturaren eraso horren ondorioz.
3. Nafarroako Parlamentuak bere babes eta maitasun osoa helarazten die une latz hauetan Nafarroan dauden venezuelarrei.
4. Nafarroako Parlamentuak dei urgentea egiten die foru-komunitateko gobernuz kanpoko erakundeei, entitate eta erakunde publiko zein pribatuei eta gizarte zibilari, Venezuelako herriarekiko laguntza solidario eta humanitarioarekin bat egin dezaten eta beren laguntza eskain dezaten”. (11-26/DEC-00033).
Iruñean, 2026ko ekainaren 29an
Lehendakaria: Unai Hualde Iglesias

